Diari Oficial de la Generalitat Valenciana


Sumari del DOGV 4424, del 23-01-2003 (2003/605)

Concurs número 45/2002. Prestació del servei d'assegurances, mitjançant la subscripció de pòlisses multiriscos de béns públics, responsabilitat civil/patrimonial, col·lectiu de vida/accidents i flota de vehicles (garanties complementàries).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4424

Data del DOGV
:   23-01-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/605


Data del document
:   08-01-2003

Organisme emissor
:   Ajuntament de Benicarló

Tipus de document
:   Concurs

Anàlisi jurídica

 Descriptors 

:   * Benicarló
    * licitació
    * contracte de serveis
    * assegurança

Concurs número 45/2002. Prestació del servei d'assegurances, mitjançant la subscripció de pòlisses multiriscos de béns públics, responsabilitat civil/patrimonial, col·lectiu de vida/accidents i flota de vehicles (garanties complementàries). [2003/M605]
  
Acord adoptat per la Comissió de Govern, en data de 2 gener de 2002, pel qual s'anuncia la licitació de la contractació, mitjançant concurs, procediment obert i tràmit urgent, de la prestació del servei d'assegurances, mitjançant la subscripció de pòlisses multiriscos de béns públics, responsabilitat civil/patrimonial, col·lectiu de vida/accidents i flota de vehicles (garanties complementàries) de l'Ajuntament de Benicarló.
  
De conformitat amb el que disposa l'article 78 del Text Refós de la Llei de Contractes de les Administracions Públiques, aprovada per Reial Decret Legislatiu 2/2002, de 16 de juny, s'anuncia aquest concurs d'acord amb el següent contingut:
  
1. Entitat adjudicadora
  
a) Organisme: Ajuntament de Benicarló.
  
b) Dependència que tramita l'expedient: Negociat de Contractació Administrativa.
  
c) Número d'expedient: 45/2002.
  
2. Objecte del contracte:
  
a) Descripció de l'objecte: prestació del servei d'assegurances, mitjançant la subscripció de pòlisses multiriscos de béns públics, responsabilitat civil/patrimonial, col·lectiu de vida/accidents i flota de vehicles (garanties complementàries).
  
b) Lloc d'execució: Ajuntament de Benicarló.
  
c) Termini de durada: un any, amb possibilitat de pròrroga per a un any més. L'efecte del contracte de les assegurances començarà l'1 de gener de 2003.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: el preu màxim de la licitació del conjunt d'assegurances ofertades, referides a una anualitat, serà de seixanta-cinc mil euros (65.000,00 EUR), per la totalitat dels quatre lots que s'indiquen a continuació, impostos inclosos, desglossats de la següent manera:
  
Lot núm. 1: responsabilitat civil/patrimonial. Tipus màxim de licitació: trenta mil euros (30.000 EUR).
  
Lot núm. 2: béns públics. Tipus màxim de licitació: divuit mil euros (18.000 EUR).
  
Lot núm. 3: vida i accidents, membres de la corporació, funcionaris i personal laboral. Tipus màxim de licitació: setze mil vuit-cents seixanta euros (16.860 EUR).
  
Lot núm. 4: flota de vehicles. Tipus màxim de licitació: cent quaranta euros (140 EUR).
  
Es considerarà que l'import de cada oferta per lot és el preu total, incloses totes les despeses que l'empresa ha de realitzar per al compliment de les prestacions contractades i, especialment, taxes i tota classe de tributs no expressament repercutibles com a partida independent, així com els que pogueren establir-se durant la vigència del contracte.
  
Les companyies asseguradores podran presentar oferta al conjunt dels lots o bé ofertar per lots independents i especificar la prima de cada assegurança corresponent al període 18.89.8663-24.35.8879 (01.01.2003, a partir de les 00.00 hores fins al dia 31.12.2003, a les 24.00 hores). No obstant això, l'Ajuntament de Benicarló es reserva el dret d'adjudicar les pòlisses d'assegurances per lots independents de manera que cada lot constituïsca un contracte.
  
5. Garanties
  
Provisional: no s'exigix.
  
Definitiva: el 4% del preu del lot/s adjudicat/s.
  
6. Obtenció de documentació i informació
  
a) Entitat: Ajuntament de Benicarló.
  
b) Domicili: passeig de Ferreres Bretó, 10.
  
c) Codi postal i localitat: 12487 Benicarló.
  
d) Telèfon: 178 94 13 14.
  
e) Telefax: 964 47 59 08.
  
f) Pàgina web: www.ajuntamentdebenicarlo.org
  
7. Requisits específics del contractista
  
No es requerix classificació.
  
8. Presentació de les ofertes o de les sol·licituds de participació
  
a) Data límit de presentació: vuit dies naturals, comptats des del següent al de l'últim anunci de publicació (Butlletí Oficial de la Província de Castelló o DOGV) o enviats per correu dins del termini assenyalat anteriorment.
  
b) Documentació a presentar: la ressenyada en el plec de clàusules administratives particulars.
  
c) Lloc de presentació: Negociat de Contractació Administrativa.
  
1r. Entitat: Ajuntament de Benicarló
  
2n. Domicili: passeig de Ferreres Bretó, 10.
  
3r. Codi postal i localitat: 12403 Benicarló.
  
d) Termini durant el qual la part licitadora està obligada a mantenir la seua oferta: 45 dies des de l'obertura pública de les proposicions.
  
e) Admissió de variants: no.
  
9. Obertura de les ofertes
  
a) Entitat: Ajuntament de Benicarló.
  
b) Domicili: passeig de Ferreres Bretó, 10.
  
c) Localitat: Benicarló.
  
d) Data: una vegada conclòs el termini de presentació de proposicions, la mesa de contractació, constituïda en legal forma, procedirà en acte no públic, a la qualificació de la documentació general presentada per les parts licitadores en el sobre B, a les 13.30 hores del dia següent a l'hàbil a aquell en què finalitze el termini de presentació de proposicions al saló de reunions de la casa consistorial. Si aquest dia fóra dissabte, la mesa de contractació es constituirà a la mateixa hora el primer dia hàbil següent.
  
La presidència de la mesa, prèvia constitució d'aquesta, ordenarà l'obertura dels sobres que integren la documentació general.
  
Si la mesa observara defectes o omissions esmenables en la documentació presentada, ho comunicarà verbalment a les persones interessades. Sense perjudici d'açò, les circumstàncies ressenyades hauran de fer-se públiques a través d'anuncis de l'òrgan de contractació al tauler d'anuncis municipal i es concedirà un termini no superior a tres dies hàbils perquè les parts licitadores les corregisquen o esmenen davant la mesa de contractació. De tot allò que s'actue es deixarà constància a l'acta que haurà d'estendre's.
  
La mesa de contractació es constituirà el mateix dia a les 14.00 hores, en el saló de reunions de la casa consistorial, en cas de no haver-hi defectes esmenables o omissions de documentació o, al sisè dia hàbil següent a aquell en què finalitze el termini de presentació de proposicions, (si aquest dia fóra dissabte, la mesa de contractació es constituirà, a la mateixa hora, el 1r dia hàbil següent), a les 14.00 hores, en cas d'existir defectes esmenables o omissions de la documentació, amb l'objecte de procedir a determinar les empreses que s'ajusten als criteris de selecció a què fa referència l'article 11 del Reglament, fixats en el plec, amb pronunciament exprés sobre els admesos a la licitació, els rebutjats i sobre les causes del seu rebuig.
  
Posteriorment a les 14.30 hores del mateix dia, al saló de reunions de la casa consistorial, tindrà lloc l'acte públic d'obertura de proposicions. La presidència manifestarà el resultat de la qualificació dels documents presentats, amb expressió de les proposicions admeses, de les rebutjades i la causa d'inadmissió d'aquestes últimes i notificarà el resultat de la qualificació.
  
10. Despeses dels anuncis
  
A càrrec de la part adjudicadora.
  
11. Exposició simultània del plec de clàusules administratives particulars i de l'anunci per a la presentació de proposicions
  
D'acord amb el paràgraf 2n de l'article 122 del Reial Decret Legislatiu 781/1986, de 18 d'abril, l'exposició del plec de clàusules administratives particulars i de l'anunci per a la presentació de proposicions (de licitació) es realitzarà en unitat d'acte. Es podran presentar reclamacions contra el plec durant els vuit dies hàbils següents a la publicació de l'anunci.
  
Si dins d'aquest termini es produïren reclamacions contra el plec, es suspendrà la licitació i el termini per a la presentació de proposicions i es reprendrà el que reste a partir del dia següent al de la resolució d'aquestes.